
ΠΕ ΡΙΕΧΟΜΕ ΝΑ 
ΠΡΟΕΔΡΙΚΑ ΔΙΑΤΑΓΜΑΤΑ 

340. Τροποποίηση Προεδρικού Διατάγματος 432/ 

1983 (ΦΕΚ 162/Α*) «Υγειονομική Περίθαλψη 
των Στρατιωτικών των Ενόπλων Δυνάμεων και 
του Λιμενικού Σώματος, καθώς και των μελών 
των οικογενειών τους». 1 

341. Επέκταση ισχύος μερικών διατάξεων του Ν. 

1943/91 «Εκσυχρονισμός της οργάνωσης και 
λειτουργίας της Δημόσιας Διοίκησης, αναβάθ¬ 
μιση του προσωπικού της και άλλες συναφείς 
διατάξεις» (ΦΕΚ 50 τ.Α’/11.4.91)» και στο στρα¬ 
τιωτικό προσωπικό του Υπουργείου Εθνικής 
Άμυνας». 

342. Ίδρυση Τμήματος Γεωργικών Μηχανών και Αρ¬ 

δεύσεων και Τμήματος θερμοκηπιακών Καλ¬ 
λιεργειών και Ανθοκομίας στο ΤΕ1 Μεσολογγίου 
ως και Γενικού Τμήματος Ξένων Γλωσσών και 
Φυσικής Αγωγής στο ΤΕ1 Λαμίας και ρύθμιση θε¬ 
μάτων οργάνωσης και λειτουργίας τους. 

343. Ίδρυση Τεχνολογικού Εκπαιδευτικού Ιδρύματος 

(Τ.Ε.Ι.) Ηπείρου, ρύθμιση θεμάτων οργάνωσης 
και λειτουργίας του και κατάργηση των Παραρτη¬ 
μάτων Ιωαννίνων και Άρτας του Τ.Ε.Ι. Μεσολογ¬ 
γίου.... 

344. Ελάχιστη υποχρεωτική φοίτηση για τη λήψη του 

πτυχίου του Τμήματος θεατρικών Σπουδών του 
Πανεπιστημίου Πατρών. 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 340 (1) 

Τροποποίηση Προεδρικού Διατάγματος 432/1983 (ΦΕΚ 
162/Α’) «Υγειονομική Περίθαλψη των Στρατιωτικών 
των Ενόπλων Δυνάμεων και του Λιμενικού Σώματος, 
καθώς και των μελών των οικογενειών τους». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 7 του Ν. 154/1975 «Περί Υγειονομικής Πε- 
ριθάλψεως των Στρατιωτικών και των μελών των οικογε¬ 
νειών τους» (ΦΕΚ 185/Α ). 

2. Την υπ' αριθ. πρωτ. Γ 5815/19.12.93 Κοινή Από¬ 
φαση Πρωθυπουργού και Υπουργού Εθνικής Άμυνας 
«Ανάθεση αρμοδιοτήτων Υπουργού Εθνικής Άμυνας 
στους Υφυπουργούς Εθνικής Άμυνας» (ΦΕΚ 914/Β ). 

3. Την υπ' αριθ. ΔΥ3α/οικ. 370/13.7.94 Κοινή Από¬ 
φαση Πρωθυπουργού και Υπουργού Υγείας, Πρόνοιας και 
Κοινωνικών Ασφαλίσεων «Ανάθεση αρμοδιοτήτων στους 

^ Υφυπουργούς Υγείας, Πρόνοιας και Κοινωνικών Ασφαλί¬ 
σεων Νικόλαο Φαρμάκη και Εμμανουήλ Σκουλάκη» (ΦΕΚ 
550/Β’). 

4. Τη διάταξη του άρθρου 29Α του Ν. 1558/1985 (ΦΕΚ 
137/Α'), η οποία προσετέθη με το άρθρο 27 του Ν. 2081 / 
1992 (ΦΕΚ 154/Α’). 

5. Το γεγονός ότι από τις διατάξεις του παρόντος προ- 

3 καλείται εις βάρος των προϋπολογισμών των Γ ενικών Επι¬ 
τελείων (ΕΦ 11-300, 11-500, 11-170) δαπάνη ύψους 
5.000.000 δρχ. για το τρέχον οικονομικό έτος και δαπάνη 
ύψους 19.000.000 δρχ. για κάθε ένα από τα επόμενα οι¬ 
κονομικά έτη, για την οποία δαπάνη έχει εγγράφει πί¬ 
στωση στους ανωτέρω προϋπολογισμούς των Γενικών 
Επιτελείων ύψους 76.871.000 δρχ. (ΓΕΣ 52.371.000, 

^ ΓΕΝ 13.500.000, ΓΕΑ 11.000.000) και με τον ΚΑΕ 0547 
(νοσήλια σε ιδιωτικές κλινικές). 

6. Την υπ’ αριθ. 326/1993 Γνωμοδότηση του Συμβου¬ 
λίου της Επικράτειας, μετά από πρόταση του Υπουργού 

5 Οικονομικών και των Υφυπουργών Υγείας, Πρόνοιας και 

Κοινωνικών Ασφαλίσεων και Εθνικής Αμυνας, αποφασί¬ 
ζουμε: 

Άρθρο 1 

Η διάταξη της παραγράφου 3 του άρθρου 10 του Π.Δ. 
432/1983 αντικαθίσταται ως εξής: 

«3. Εκπαίδευση - νοσήλεια απροσάρμοστων: 

Για ασφαλισμένα απροσάρμοστα και διανοητικά καθυ¬ 
στερημένα παιδιά που πάσχουν από βαρειάς μορφής σω¬ 
ματική ή πνευματική αναπηρία: 

α. Εφόσον νοσηλεύονται ως εσωτερικοί ασθενείς σε 
ιδρύματα χρονιών παθήσεων, μη επιδοτούμενα από το 
Κράτος, καταβάλλεται από το ΥΕΘΑ η δαπάνη περίθαλ¬ 
ψης για απεριόριστο χρόνο και όριο ηλικίας. Το ημερήσιο 
νοσήλιο που καταβάλλεται από το ΥΕΘΑ για το σκοπό 
αυτό είναι το αντίστοιχο της Π θέσεως των ιδιωτικών κλινι¬ 
κών των Νομών Αττικής και Θεσσαλονίκης, όπως αυτό 
ισχύει κάθε φορά και χωρίς έκπτωση. 

β. Εφόσον νοσηλεύονται ως εξωτερικοί ασθενείς, κατα¬ 
βάλλεται μηνιαίο επίδομα ίσο με το μισό της αξίας του ενο¬ 
ποιημένου νοσηλίου πέντε (5) ημερών των Γ ενικών Νοσο¬ 
κομείων Αθηνών, για ασφαλισμένους Δημοσίου σε κλίνη 
Ββ θέσεως, για κάθε διαταραχή, μέχρι τη συμπλήρωση του 
21ου έτους της ηλικίας τους. 

γ. Οι διατάξεις των υποπαραγράφων 2γ και 2δ αυτού 
του άρθρου ισχύουν και για την εκπαίδευση των απροσάρ¬ 
μοστων». 

Άρθρο 2 

Η ισχύς του παρόντος Διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υφυπουργό Εθνικής Άμυνας αναθέτουμε τη δη¬ 
μοσίευση και εκτέλεση του παρόντος Διατάγματος. 

Αθήνα, 20 Οκτωβρίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΑΜΥΝΑΣ ΟΙΚΟΝΟΜΙΚΩΝ 

ΜΑΝ. ΜΠΕΝΤΕΝΙΩΤΗΣ ΑΛΕΞ. ΠΑΠΑΔΟΠΟΥΛΟΣ 

ΥΦΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

ΝΙΚ. ΦΑΡΜΑΚΗΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 341 (2) 

Επέκταση ισχύος μερικών διατάξεων του Ν. 1943/91 «Εκ- 
συχρονισμός της οργάνωσης και λειτουργίας της Δημό¬ 
σιας Διοίκησης, αναβάθμιση του προσωπικού της και 
άλλες συναφείς διατάξεις» (ΦΕΚ 50 τ.Α'/11.4.91)» και 
στο στρατιωτικό προσωπικό του Υπουργείου Εθνικής 
Αμυνας». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 53 παρ. 1 και 2 του Ν. 

1943/91 «Εκσυχρονισμός της οργάνωσης και λειτουργίας 
της Δημόσιας Διοίκησης, αναβάθμιση του προσωπικού της 
και άλλες συναφείς διατάξεις» (Α' 50). 

2. Τις διατάξεις του άρθρου 29Α του Ν. 1558/1985 


«Κυβέρνηση και Κυβερνητικά Όργανα», όπως προσετέθη 
με το άρθρο 27 του Ν. 2081/1992 (Α’ 154). 

3. Το γεγονός ότι από τις διατάξεις αυτού του διατάγμα¬ 
τος δεν προκαλείται δαπάνη σε βάρος του Κρατικού 
Προϋπολογισμού. 

4. Την υπ’ αριθμ. 364/1994 γνωμοδότηση του Συμβου¬ 
λίου της Επικράτειας, με πρόταση των Υπουργών Προε¬ 
δρίας της Κυβερνήσεως και Εθνικής Άμυνας αποφασί¬ 
ζουμε: 

Άρθρο 1 

Οι διατάξεις των άρθρων 32 παρ. 1,34 παρ. 2,35 παρ. 2 
και 37 παρ. 1 του Ν. 1943/91 «Εκσυγχρονισμός της οργά¬ 
νωσης και λειτουργίας της Δημοίσιας Διοίκησης, αναβάθ¬ 
μιση του προσωπικού της και άλλες διατάξεις» (ΦΕΚ 50 τ. 
Α711.4.1991) εφαρμόζονται και επί του στρατιωτικού 
προσωπικού του Υπουργείου Εθνικής Άμυνας. Εκπαιδευ¬ 
τική άδεια χορηγείται κατά τις εκάστοτε ισχύουσες για το 
στρατιωτικό προσωπικό του Υπουργείου Εθνικής Άμυνας 
διατάξεις. 

Άρθρο 2 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στους Υπουργούς Προεδρίας της Κυβέρνησης και Εθνι¬ 
κής Άμυνας, αναθέτουμε τη δημοσίευση και εκτέλεση 
αυτού του διατάγματος. 

Αθήνα, 12 Οκτωβρίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΘΝΙΚΗΣ ΑΜΥΝΑΣ 

ΑΝΑΣΤΑΣΙΟΣ ΠΕΠΟΝΗΣ ΓΕΡΑΣΙΜΟΣ ΑΡΣΕΝΗΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 342 (3) 

Ίδρυση Τμήματος Γεωργικών Μηχανών και Αρδεύσεων 
και Τμήματος θερμοκηπιακών Καλλιεργειών και Ανθο¬ 
κομίας στο ΤΕ1 Μεσολογγίου ως και Γ ενικού Τ μήματος 
Ξένων Γλωσσών και Φυσικής Αγωγής στο ΤΕ1 Λαμίας 
και ρύθμιση θεμάτων οργάνωσης και λειτουργίας τους. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τη διάταξη του άρθρου 18 παρ. 2 και του άρθρου 4 
παρ. 2 του Ν. 1404/1983 (173Α') «Δομή και λειτουργία 
των Τεχνολογικών Εκπαιδευτικών Ιδρυμάτων», όπως η τε¬ 
λευταία τροποποιήθηκε με το άρθρο 71 παρ. 7 του Ν. 
1566/1985 (167/Α ). 

2. Την εισήγηση του Συμβουλίου Τεχνολογικής Εκπαί¬ 
δευσης (αριθμ. πρακτ. 14/31.3.1994). 

3. Τη γνώμη του ΤΕ1 Μεσολογγίου (Πρακτικό Γεν. Συ¬ 
νέλευσης αριθμ. 1/18.3.1994). 

4. Τις διατάξεις του άρθρου 29Α του Ν. 1558/1935, 
όπως αυτό προσετέθη με το άρθρο 27 του Ν. 2081 /1992 
(154/Α). 

5. Το γεγονός, ότι από τις διατάξεις του παρόντος προ- 
καλείται δαπάνη σε βάρος του Κρατικού Προϋπολογισμού 

50.000.000 δρχ. περίπου, η οποία για το τρέχον έτος πε¬ 
ριορίζεται σε δρχ. 20.000.000 περίπου. 

Για το έτος 1994 προκαλείται εφ’ άπαξ δαπάνη 
20.000.000 δρχ. 

Οι ανωτέρω δαπάνες θα αντιμετωπισθούν από την Ε.Φ. 
19.500 και ΚΑΕ 2422, 5381 και για τα επόμενα έτη από 
τις πιστώσεις στους οικείους φορείς. 

6. Την 556/94 γνωμοδότηση του Συμβουλίου της Επι¬ 
κράτειας, με πρόταση των Υπουργών Προεδρίας της Κυ¬ 
βέρνησης, Εθνικής Παιδείας και θρησκευμάτων και Οικο¬ 
νομικών, αποφασίζουμε: 

Αρθρο 1 

1. Ιδρύονται από το Ακαδημαϊκό έτος 1994 -1995 στη 
Σχολή Τεχνολογίας Γεωπονίας του Τεχνολογικού Εκπαι¬ 
δευτικού Ιδρύματος Μεσολογγίου τα εξής τμήματα: 

α) Γεωργικών Μηχανών και Αρδεύσεων. 

β) θερμοκηπιακών Καλλιεργειών και Ανθοκομίας. 

Αρθρο 2 

1. Τα Τμήματα που ιδρύονται με το άρθρο 1 του παρό¬ 
ντος υπόκεινται στις διατάξεις του Ν. 1404/1983 για όλα 
τα θέματα οργάνωσης και λειτουργίας τους. Κατ’ εξαί¬ 
ρεση, κατά την πρώτη εφαρμογή του παρόντος και μέχρι 
να εκλεγούν όργανα διοίκησης, στη Σχολή Τεχνολογίας 
Γεωπονίας και τα νέα Τμήματα, ισχύουν κατά παρέκκλιση 
οι ακόλουθες ρυθμίσεις: 

α) Ο Διευθυντής της Σχολής Τεχνολογίας Γεωπονίας η 
οποία συγκροτείται από το Τμήμα Ιχθυοκομίας - Αλιείας 
και τα ιδρυόμενα με το άρθρο 1 του παρόντος τμήματα 
ορίζεται με απόφαση του Υπουργού Εθνικής Παιδείας και 
θρησκευμάτων, από μέλη του ΕΠ Σχολής, τα οποία έχουν 
την ιδιότητα που προβλέπεται από ην παράγραφο 1 του 
άρθρου 12 του Ν. 1404/1983 και με θητεία μέχρι 31 Αυ- 
γούστου 1995. Αν υπάρχουν υπηρεσιακές ανάγκες, μπο¬ 
ρούν στη θέση αυτή να διορίζονται, για το παραπάνω χρο¬ 
νικό διάστημα, και μέλη Ε.Π. άλλων ΤΕΙ, που έχουν ανά¬ 
λογή ιδιότητα. Ο διοριζόμενος ασκεί τις προβλέπομενες 
από τη σχετική νομοθεσία των ΤΕΙ αρμοσδιότητες. 

β) Η θητεία του Διευθυντή που διορίζεται κατά το προη¬ 
γούμενο εδάφιο μπορεί να παρατείνεται με την ίδια διαδι¬ 
κασία μέχρι την αυτοδύναμη λειτουργία των Τμημάτων της 
Σχολής που ιδρύονται με το παρόν και ειδικότερα μέχρι να 
εκλεγεί και να αναλάβει καθήκοντα ο νέος Διευθυντής της 
Σχολής. 

γ) Για την εκλογή και συγκρότηση των οργάνων της Σχο¬ 
λής Τεχνολογίας Γεωπονίας και των νέων Τμημάτων της 
εφαρμόζονται οι ακόλουθες διαδικασίες: 

αα) Για την αυτοδύναμη λειτουργία κάθε Τμήματος 
απαιτείται να υπηρετούν τουλάχιστον τρία (3) μέλη ΕΠ, εκ 
των οποίων δύο (2) τουλάχιστον στη βαθμίδα του Καθη¬ 
γητή ή Επίκουρου Καθηγητή. Μέσα σε δεκαπέντε (15) μέ¬ 
ρες από την συμπλήρωση της προϋπόθεσης αυτής και 
οπωσδήποτε μέσα στο διδακτικό έτος (αν έληξε το διδα¬ 
κτικό έτος η δεκαπενθήμερη προθεσμία αρχίζει από την 
έναρξη του νέου διδακτικού έτους), το Συμβούλιο του ΤΕΙ 
κινεί τις διαδικασίες εκλογής Προϊσταμένου Τμήματος και 
συγκρότησης των λοιπών οργάνων του Τμήματος. 

ββ) Αν κατά το ακαδημαϊκό έτος 1994-95 ολοκληρωθεί 
η εκλογή και συγκρότηση όλων των οργάνων των νέων 


Τμημάτων της Σχολής Τεχνολογίας Γεωπονίας, το Συμ¬ 
βούλιο του ΤΕΙ κινεί τις διαδικασίες εκλογής του Διευθυ¬ 
ντή της Σχολής μέσα στις προθεσμίες που προβλέπονται 
από την παράγρ. 6 του άρθρου 12 του Ν. 1404/1988. Ο 
Διευθυντής αναλαμβάνει καθήκοντα την 1.9.1995. Αν δεν 
καταστεί δυνατό να τηρηθούν οι προθεσμίες αυτές επειδή 
δεν ολοκληρώθηκαν οι παραπάνω διαδικασίες, η σχετική 
διαδικασία εκλογής Διευθυντή της Σχολής κινείται μέσα 
σε δεκαπέντε (15) μέρες από την ολοκλήρωση της εκλο¬ 
γής και συγκρότησης των οργάνων των νέων Τμημάτων 
της Σχολής και οπωσδήποτε μέσα στο διδακτικό έτος. Αν 
έληξε το διδακτικό έτος, τότε η δεκαπενθήμερη προθε¬ 
σμία αρχίζει από την έναρξη του νέου διδακτικού έτους. 
Στην τελευταία αυτή περίπτωση ο Διευθυντής αναλαμβά¬ 
νει καθήκοντα αμέσως μετά την εκλογή του. 

δ) Η θητεία του Διευθυντή Σχολής που θα εκλεγεί κατά 
τα ανωτέρω λήγει τον ίδιο χρόνο που λήγει και η θητεία 
των Διευθυντών Σχολών των λοιπών ΤΕΙ της χώρας που θα 
εκλεγούν στις καθορισμένες εκλογές το 1994. 

2. Μέχρι να εκλεγούν και να συγκροτηθούν τα ατομικά 
και συλλογικά όργανα, κατά τα ανωτέρω, το Συμβούλιο του 
ΤΕΙ ασκεί επιπλέον και τις αρμοδιότητες του Συμβουλίου 
της οικείας Σχολής και του Συμβουλίου του οικείου Τμή¬ 
ματος, ενώ ο Διευθυντής της Σχολής ασκεί επιπλέον και 
τις αρμοδιότητες του Προϊσταμένου του Τμήματος. 

3. Μέχρις ότου ο αριθμός των μονίμων μελών του ΕΠ 
που υπηρετεί σε κάθε νέο Τμήμα και που ανήκει στη βαθ¬ 
μίδα του Καθηγητή ή του Επίκουρου Καθηγητή ανέλθει 
στους πέντε (5), οι κενές θέσεις ΕΠ του Τμήματος προκη¬ 
ρύσσονται από το Συμβούλιο του ΤΕΙ, ύστερα από εισή¬ 
γηση της οικείας Σχολής, ενώ η εκλογή μελών ΕΠ γίνεται 
από ειδικά και κατά ειδικότητα πενταμελή εκλεκτορικά 
σώματα, που ορίζονται με αποφάσεις του Υπουργού Εθνι¬ 
κής Παιδείας και θρησκευμάτων. Τα εκλεκτορικά αυτά 
σώματα συγκροτούνται από μέλη ΕΠ των ΤΕΙ ανάλογης 
βαθμίδας και ειδικότητας, ύστερα από γνώμη του Συμβου¬ 
λίου του ΤΕΙ. 

4. Το διορισμένο, κατά τα ανωτέρω, σε θέση οργάνου 
ΤΕΙ μέλος αντικαθίσταται αυτομάτως στα όργανα που με¬ 
τέχει από αυτόν που εκλέγεται και αναλαμβάνει τα ίδια κα¬ 
θήκοντα. Μέχρι την πλήρη λειτουργία των οργάνων με 
εκλεγμένα μέλη, είναι νόμιμη η σύνθεση των οργάνων του 
ΤΕΙ με μέλη εκλεγμένα και διορισμένα. 

Αρθρο 3 

Ι.α) Ιδρύεται από το ακαδημαϊκό έτος 1994-95 στη 
Σχολή Τεχνολογικών Εφαρμογών του Τεχνολογικού Εκ¬ 
παιδευτικού Ιδρύματος Λαμίας Γενικό Τμήμα Ξένων 
Γλωσσών και Φυσικής Αγωγής. 

β) Γ ια τα θέματα οργάνωσης και λειτουργίας του τμήμα¬ 
τος αυτού και ένταξης του προσωπικού εφαρμόζονται 
αναλόγως οι διατάξεις του Π.Δ. 210/1994 (ΦΕΚ 132/Α ). 

Αρθρο 4 

1. Συνιστώνται οι ακόλουθες θέσεις προσωπικού που 
προσαυξάνουν τις αντίστοιχες θέσεις του άρθρου 23 του 
Ν. 1404/1983, όπως συμπληρώθηκε το άρθρο αυτό και 
ισχύει, οι οποίες κατανέμονται στο ΤΕΙ Μεσολογγίου και 

τα άλλα ΤΕΙ με απόφαση του Υπουργού Εθνικής Παιδείας 
και θρησκευμάτων, σύμφωνα με το άρθρο 23 παρ. 2 του 
Ν. 1404/1983: 

Α. θέσεις Εκπαιδευτικού Προσωπικού (ΕΠ): 


α) Καθηγητών και Επίκουρων Καθηγητών θέσεις 4 
β) Καθηγητών Εφαρμογών θέσεις 2 

γ) Ειδικού Εκπαιδευτικού Προσωπικού θέσεις 2 

Β. θέσεις Διοικητικού Προσωπικού: 
α) Κατηγορίας ΠΕ 

1) Κλάδος Διοικητικός - Οικονομικός θέσεις 1 

2) Κλάδος Πληροφορικής θέσεις 1 

β) Κατηγορίας ΤΕ 

1) Κλάδος Διοικητικός - Οικονομικός θέσεις 1 

2) Κλάδος Πληροφορικής θέσεις 1 

γ) Κατηγορίας ΔΕ 

1) Κλάδος Διοικητικός - Λογιστικός θέσεις 1 

2) Κλάδος Δακτυλογράφων - Στενογράφων θέσεις 1 
δ) Κατηγορίας ΥΕ 

1) Κλάδος Βοηθητικού Προσωπικού θέσεις 1 

ε) Ειδικό Τεχνικό Προσωπικό θέσεις 2 


Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 20 Οκτωβρίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΩΝ 

ΑΝΑΣΤΑΣΙΟΣ ΠΕΠΟΝΗΣ ΑΛΕΞ. ΠΑΠΑΔΟΠΟΥΛΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΠΑΠΑΝΔΡΕΟΥ 
-♦- 

ΠΡΟΕΔΡΙΚΟ ΔΙΑΤΑΓΜΑ ΑΡΙΘ. 343 (4) 

Ίδρυση Τεχνολογικού Εκπαιδευτικού Ιδρύματος (Τ.Ε.Ι.) 

Ηπείρου, ρύθμιση θεμάτων οργάνωσης και λειτουργίας 

του και κατάργηση των Παραρτημάτων Ιωαννίνων και 

Αρτας του Τ.Ε.Ι. Μεσολογγίου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τη διάταξη του άρθρου 4 παρ. 2 του Ν. 1404/1983 
(ΦΕΚ 173/Α ) «δομή και λειτουργία των Τεχνολογικών Εκ¬ 
παιδευτικών Ιδρυμάτων», όπως αυτή τροποποιήθηκε με το 
άρθρο 71 παρ. 7 του Ν. 1566/1985 (ΦΕΚ 167/Α ). 

2. Την εισήγηση του Συμβουλίου Τεχνολογικής Εκπαί¬ 
δευσης (πρακτικά συνεδρίασης 9/7-8.3.1989 και 14/ 
31.3.1994). 

3. Τη γνώμη του ΤΕΙ Μεσολογγίου (Πρακτικό συνέλευ¬ 
σης Τ.Ε.Ι. Μεσολογγίου Νο 1/18.3.1994). 

4. Τις διατάξεις του άρθρου 29Α' του Ν. 1558/1985, 
όπως αυτό προσετέθη με το άρθρο 27 του Ν. 2081/1992 
(ΦΕΚ 154/Α). 

5. Το γεγονός ότι με την εφαρμογή των διατάξεων αυ¬ 
τού του Π.Δ. προκαλείται ετήσια δαπάνη σε βάρος του 
Κρατικού Προϋπολογισμού 175.000.000 δρχ. περίπου, η 


οποία για το τρέχον έτος περιορίζεται σε δρχ. 58.000.000 
περίπου. Επίσης για το έτος 1994 προκαλείται εφάπαξ 
δαπάνη 190.000.000 δρχ. Οι ανωτέρω δαπάνες για το 
τρέχον έτος θα αντιμετωπισθούν από τον Φορέα 19.500 
και ΚΑΕ 2422, 5381 και για τα επόμενα έτη από τις γραμ¬ 
μένες πιστώσεις στον προϋπολογισμό του Υπουργείου 
Παιδείας υπό τους οικείους ΚΑΕ. 

6. Την 456/94 γνωμοδότηση του Συμβουλίου της Επι¬ 
κράτειας, με πρόταση των Υπουργών Προεδρίας της Κυ¬ 
βέρνησης, Εθνικής Παιδείας και Θρησκευμάτων και Οικο¬ 
νομικών, αποφασίζουμε: 

Αρθρο 1 

1. Ιδρύεται από το ακαδημαϊκό έτος 1994-95 Τεχνολο¬ 
γικό Εκπαιδευτικό Ίδρυμα (Τ.Ε.Ι.) με την επωνυμία Τ.Ε.Ι. 
Ηπείρου, με έδρα την Αρτα και με τις ακόλουθες Σχολές: 

α) Σχολή Επαγγελμάτων Υγείας και Πρόνοιας, 
β) Σχολή Τεχνολόγων Γεωπονίας. 

2. Ιδρύονται από το ακαδημαϊκό έτος 1994-95 τα ακό¬ 
λουθα, κατά Σχολή, Τμήματα στο Τ.Ε.Ι. Ηπείρου: 

α) Σχολή Επαγγελμάτων Υγείας και Πρόνοιας: 

ι) Τμήμα Νοσηλευτικής 

ιι) Τμήμα Βρεφονηπιοκομίας 

ιιι) Γ ενικό Τ μήμα Ξένων Γλωσσών και Φυσικής Αγωγής. 

β) Σχολή Τεχνολόγων Γεωπονίας: 

0 Τμήμα Ανθοκομίας - Αρχιτεκτονικής τοπίου 
ιι) Τμήμα Ζωικής Παραγωγής 
ιιι) Τμήμα Φυτικής Παραγωγής. 

Ειδικώς για τη Σχολή Επαγγελμάτων Υγείας και Πρό¬ 
νοιας και τα Τμήματά της, ως έδρα ορίζεται η πόλη των Ιω¬ 
αννίνων. 

Αρθρο 2 

1. Από το ακαδημαϊκό έτος 1994-95 καταργούνται: 
α) Η Σχολή Επαγγελμάτων Υγείας και Πρόνοιας και τα 

Τμήματα Νοσηλευτικής και Βρεφονηπιοκομίας της Σχο¬ 
λής αυτής, που λειτουργούν ως Παράρτημα του Τ.Ε.Ι. Με¬ 
σολογγίου με έδρα τα Ιωάννινα, κατά τις διατάξεις του 
Π.Δ. 462/1984 (ΦΕΚ 166/Α ), και 
β) Το Τμήμα Φυτικής Παραγωγής, που λειτουργεί ως 
Παράρτημα του Τ.Ε.Ι. Μεσολογγίου με έδρα την Αρτα, 
κατά τις διατάξεις του Π.Δ. 561 /1985 (ΦΕΚ 199/Α ). 

2. Όλη η κινητή και ακίνητη περιουσία των ανωτέρω κα- 
ταργουμένων Παραρτημάτων, καθώς και τα αρχεία τους 
μεταβιβάζονται αυτοδικαίως και χωρίς διατυπώσεις στην 
πλήρη κυριότητα, νομή και κατοχή του Τ.Ε.Ι. Ηπείρου. 

3. Τυχόν εκκρεμείς δίκες που αναφέρονται σε κάθε φύ¬ 
σης θέματα των ανωτέρω καταργουμένων Παραρτημάτων 
συνεχίζονται από το Τ.Ε.Ι. Ηπείρου. 

4. α) Το Εκπαιδευτικό Προσωπικό (Ε.Π.) των Τμημάτων 
των ανωτέρω καταργουμένων Παραρτημάτων εντάσσεται 
είτε στα Τμήματα των Σχολών του Τ.Ε.Ι. Ηπείρου που 
ιδρύονται με το προηγούμενο άρθρο, τα οποία έχουν την 
ίδια ονομασία με αυτά που υπηρετούσαν, είτε με αίτησή 
του σε συγγενή, ως προς το γνωστικό αντικείμενο της θέ- 
σης τους, ιδρυόμενα Τμήματα, στα οποία μεταφέρεται, σε 
κάθε περίπτωση και η υπάρχουσα αντίστοιχη θέση τους. 

Για την αποδοχή της αίτησης αποφασίζει ο Υπουργός 
Εθνικής Παιδείας και θρησκευμάτων, ύστερα από γνώμη 
του Συμβουλίου του Τ.Ε.Ι. Ηπείρου. Αν η γνώμη ζητηθεί 

και δεν υποβληθεί εντός μηνός, τότε δεν είναι απαραί¬ 
τητη. 

Η διαπίστωση της ένταξης των μελών γίνεται με από¬ 
φαση του Υπουργού Εθνικής Παιδείας και θρησκευμά¬ 
των. Η κατανομή των θέσεων τους από τα καταργούμενα 
Παραρτήματα στο Τ.Ε.Ι. Ηπείρου, τις Σχολές και τα Τμή¬ 
ματα γίνεται προηγουμένως αλλά με την ίδια διαπιστωτική 
απόφαση, κατά τις διατάξεις της παρ. 2 του άρθρου 23 
του Ν. 1404/1983. 

β) Τα ανωτέρω ισχύουν αναλόγως-και για το λοιπό προ¬ 
σωπικό όλων των κατηγοριών και κλάδων. 

5. Αποφάσεις με τις οποίες έχει τυχόν προκηρυχθεί 
πλήρωση θέσεων Ε.Π. των Τμημάτων των ανωτέρω κα- 
ταργουμένων Παραρτημάτων εξακολουθούν να ισχύουν 
για τα αντίστοιχα Τμήματα των Σχολών του Τ.Ε.Ι. Ηπείρου 
και η σχετική διαδικασία συνεχίζεται σύμφωνα με τις οι¬ 
κείες διατάξεις του Ν. 1404/1983 και του επομένου άρ¬ 
θρου αυτού του διατάγματος. 

6. Οι σπουδαστές των ανωτέρω καταργουμένων Πα¬ 
ραρτημάτων καθίστανται αυτοδικαίως και χωρίς διατυπώ¬ 
σεις σπουδαστές των αντιστοίχων Τμημάτων των Σχολών 
του Τ.Ε.Ι. Ηπείρου. 

7. Η διεξαγωγή των εξεταστικών και των εκπαιδευτικών 
εν γένει διαδικασιών, η χορήγηση βεβαιώσεων, πιστοποιη¬ 
τικών σπουδών, πτυχίων και αντιγράφων τους και γενικώς 
η όλη εκπαιδευτική, οργανωτική, τεχνική, οικονομική και 
διοικητική ευθύνη και μέριμνα για κάθε φύσης θέμα των 
ανωτέρω καταργουμένων Παραρτημάτων ανατίθεται στο 
Τ.Ε.Ι. Ηπείρου, ως καθολικού διαδόχου αυτών. 

Αρθρο 3. 

1. Το Τ.Ε.Ι. Ηπείρου που ιδρύεται με το άρθρο 1 του πα¬ 
ρόντος υπόκειται στις διατάξεις του Ν. 1404/1983 για όλα 
τα θέματα οργάνωσης και λειτουργίας του. Κατ' εξαίρεση, 
κατά την πρώτη εφαρμογή του παρόντος και μέχρι να λει¬ 
τουργήσει πλήρως το Τ.Ε.Ι. και να εκλεγούν τα όργανα 
διοίκησης στο Τ.Ε.Ι., τις Σχολές και τα Τμήματα, ισχύουν 
κατά παρέκκλιση οι ακόλουθες ρυθμίσεις: 

α) Ο Πρόεδρος του Τ.Ε.Ι., ο Αντιπρόεδρος και οι Διευ¬ 
θυντές των Σχολών ορίζονται με αποφάσεις του Υπουργού 
Εθνικής Παιδείας και θρησκευμάτων, από μέλη του Ε.Π. 
του Τ.Ε.Ι. Ηπείρου και της οικείας Σχολής αντίστοιχα, τα 
οποία έχουν την ιδιότητα που προβλέπεται από την παρά¬ 
γραφο 1 του άρθρου 12 του Ν. 1404/1983 και με θητεία 
μέχρι 31 Αυγούστου 1995. Αν υπάρχουν υπηρεσιακές 
ανάγκες μπορούν στις θέσεις αυτές να διορίζονται, για το 
παραπάνω χρονικό διάστημα, και μέλη Ε.Π. άλλων Τ.Ε.Ι., 
που έχουν ανάλογη ιδιότητα. 

Οι διοριζόμενοι μαζί με τον εκπρόσωπο των σπουδα¬ 
στών και τον Γενικό Γραμματέα συγκροτούν το Συμβούλιο 
του Τ.Ε.Ι. και ασκούν τις προβλεπόμενες από τη σχετική 
νομοθεσία των Τ.Ε.Ι. αρμοδιότητες. 

β) Η θητεία των οργάνων που διορίζονται κατά το προη¬ 
γούμενο εδάφιο μπορεί να παρατείνεται με την ίδια διαδι¬ 
κασία και μέχρι την αυτοδύναμη λειτουργία όλων των Τμη¬ 
μάτων κάθε μιας των Σχολών και ειδικότερα: 

ι) του Προέδρου και του Αντιπροέδρου μέχρι να εκλε¬ 
γούν και αναλάβουν καθήκοντα οι Διευθυντές και των δύο 


Σχολών και ακολούθως να εκλεγούν και αναλάβουν καθή¬ 
κοντα οι νέοι Πρόεδρος και Αντιπρόεδρος. 

ιι) του Διευθυντή κάθε Σχολής, μέχρι να εκλεγεί και ανα- 
λάβει καθήκοντα ο νέος Διευθυντής της Σχολής. 

γ) Για την εκλογή και συγκρότηση των οργάνων του 
Τ.Ε.Ι. και των Σχολών και Τμημάτων, ακολουθούνται οι πα¬ 
ρακάτω διαδικασίες: 

ι) Για την αυτοδύναμη λειτουργία κάθε Τμήματος απαι¬ 
τείται να υπηρετούν τουλάχιστον τρία (3) μέλη Ε.Π., εκ 
των οποίων δύο (2) τουλάχιστον στη βαθμίδα του Καθη¬ 
γητή ή Επίκουρου Καθηγητή. Μέσα σε δέκα πέντε (15) 
μέρες από την συμπλήρωση της προϋπόθεσης αυτής και 
οπωσδήποτε μέσα στο διδακτικό έτος (άν έληξε το διδα¬ 
κτικό έτος στην περίπτωση αυτή η δεκαπενθήμερη προ¬ 
θεσμία αρχίζει από την έναρξη του νέου διδακτικού 
έτους), το Συμβούλιο του Τ.Ε.Ι. κινεί τις διαδικασίες εκλο¬ 
γής Προϊσταμένου Τμήματος και συγκρότησης των λοιπών 
οργάνων του Τμήματος. 

ιι) Αν κατά το ακαδημαϊκό έτος 1994-95 ολοκληρωθεί η 
εκλογή και συγκρότηση όλων των οργάνων των Τμημάτων 
μιας Σχολής, το Συμβούλιο του Τ.Ε.Ι. κινεί τις διαδικασίες 
εκλογής του Διευθυντή της Σχολής μέσα στις προθεσμίες 
που προβλέπονται από την παράγραφο 6 του άρθρου 12 
του Ν. 1404/1983. Ο Διευθυντής αναλαμβάνει καθήκο¬ 
ντα την 1.9.1995. Αν δεν καταστεί δυνατό να τηρηθούν οι 
προθεσμίες αυτές επειδή δεν ολοκληρώθηκαν οι παρα¬ 
πάνω διαδικασίες, η σχετική διαδικασία εκλογής Διευθυ¬ 
ντή Σχολής κινείται μέσα σε δέκα πέντε (15) μέρες από 
την ολοκλήρωση της εκλογής και συγκρότησης των οργά¬ 
νων των Τμημάτων της Σχολής και οπωσδήποτε μέσα στο 
διδακτικό έτος και αν έληξε το διδακτικό έτος στην περί¬ 
πτωση αυτή η δεκαπενθήμερη προθεσμία αρχίζει από την 
έναρξη του νέου διδακτικού έτους. Στην τελευταία αυτή 
περίπτωση ο Διευθυντή αναλαμβάνει καθήκονται αμέσως 
μετά την εκλογή του. 

ιιι) Με την ολοκλήρωση της εκλογής των Διευθυντών 
των Σχολών το Συμβούλιο του Τ.Ε.Ι. κινεί τη διαδικασία 
εκλογής Προέδρου και Αντιπροέδρου του Τ.Ε.Ι., κατά τις 
κείμενες διατάξεις. 

δ) Η θητεία όλων των οργάνων που θα εκλεγούν κατά τα 
ανωτέρω λήγει τον ίδιο χρόνο που λήγει και η θητεία των 
αντιστοίχων οργάνων των λοιπών Τ.Ε.Ι. της χώρας που θα 
εκλεγούν στις καθορισμένες εκλογές το 1994 και το 
1995. 

2. Μέχρι να εκλεγούν και να συγκροτηθούν τα ατομικά 
και συλλογικά όργανα, κατά τα ανωτέρω, το Συμβούλιο του 
Τ.Ε.Ι. ασκεί επιπλέον και τις αρμοδιότητες του Συμβου¬ 
λίου της οικείας Σχολής και του Συμβουλίου του οικείου 
Τμήματος, ενώ ο Διευθυντής της Σχολής ασκεί επιπλέον 
και τις αρμοδιότητες του Προϊσταμένου του Τμήματος. 

3. α) Μέχρις ότου ο αριθμός των μονίμων μελών του 
Ε.Π. που υπηρετεί σε κάθε Τμήμα και που ανήκει στη βαθ¬ 
μίδα του Καθηγητή ή του Επίκουρου Καθηγητή ανέλθει 
στους πέντε (5), οι κενές θέσεις Ε.Π. του Τμήματος προ¬ 
κηρύσσονται από το Συμβούλιο του Τ.Ε.Ι. ύστερα από ει¬ 
σήγηση της οικείας Σχολής ενώ η εκλογή μελών Ε.Π. γίνε¬ 
ται από ειδικά και κατά ειδικότητα πενταμελή εκλεκτορικά 
σώματα, που ορίζονται με αποφάσεις του Υπουργού Εθνι- 

κής Παιδείας και θρησκευμάτων. Τα εκλεκτορικά αυτά 
σώματα συγκροτούνται από μέλη Ε.Π. τωνΤ.Ε.Ι. ανάλογης 
βαθμίδας και ειδικότητας, ύστερα από γνώμη του Συμβου¬ 
λίου του Τ.Ε.Ι. 

β) Μέχρι να διοριστεί ο Γενικός Γραμματέας (Γ.Γ.) του 
Τ.Ε.Ι., κατά τις διατάξεις του άρθρου 22 παρ. 3 του Ν. 
1404/1983, καθήκοντα Γ.Γ. ασκεί ένα από τους αρχαιό¬ 
τερους διοικητικούς υπαλλήλους του Τ.Ε.Ι. κατηγορίας 
Π.Ε., που ορίζεται με απόφαση του Προέδρου του Τ.Ε.Ι., 
ανώ εάν αυτοί που υπηρετούν είναι λιγότεροι από τρεις και 
υπάρχουν υπηρεσιακές ανάγκες μπορεί, με απόφαση του 
Υπουργού Εθνικής Παιδείας και θρησκευμάτων, να ορι¬ 
στεί Γ.Γ. υπάλληλος άλλου Τ.Ε.Ι. με ίδια προσόντα, που 
αποσπάται για τον σκοπό αυτόν. 

4. Τα μέλη που διορίζονται σε θέσεις οργάνων κατά τα 
ανωτέρω, αντικαθίστανται αυτομάτως στα όργανα που με¬ 
τέχουν, από αυτόν που εκλέγεται και αναλαμβάνει τα ίδια 
καθήκοντα. Μέχρι την πλήρη λειτουργία των οργάνων με 
εκλεγμένα μέλη, είναι νόμιμη η σύνθεση των οργάνων με 
μέλη εκλεγμένα και διορισμένα. 

Αρθρο 4. 

1. Συνιστώνται οι ακόλουθες θέσεις προσωπικού που 
προσαυξάνουν τις αντίστοιχες θέσεις του άρθρου 23 του 
Ν. 1404/1983, όπως συμπληρώθηκε το άρθρο αυτό και 
ισχύει, οι οποίες κατανέμονται στο Τ.Ε.Ι. Ηπείρου και τα 
άλλα Τ.Ε.Ι. με απόφαση του Υπουργού Εθνικής Παιδείας 
και θρησκευμάτων, σύμφωνα με την παρ. 2 του άρθρου 
23 του Ν. 1404/1983: 


Α. θέσεις εκπαιδευτικού προσωπικού (Ε.Π.): 
α) Καθηγητών και Επίκουρων Καθηγητών θέσεις 8 


β) Καθηγητών Εφαρμογών θέσεις 10 

γ) Ειδικού Εκπαιδευτικού Προσωπικού θέσεις 4 

Β. θέσεις διοικητικού προσωπικού: 
α) Κατηγορίας Π.Ε. 

1. Κλάδος Γ ενικών Γ ραμματέων θέσεις 1 

2. Κλάδος Ιατρών θέσεις 1 

3. Κλάδος Διοικητικός - Οικονομικός θέσεις 1 

4. Κλάδος Πληροφορικής θέσεις 1 


β) Κατηγορίας Τ.Ε. 

1. Κλάδος Διοικητικός - Οικονομικός θέσεις 2 

2. Κλάδος Νοσηλευτικής θέσεις 1 

3. Κλάδος Τεχνολογικών Εφαρμογών θέσεις 1 

4. Κλάδος Βιβλιοθηκονομίας θέσεις 1 

5. Κλάδος Πληροφορικής θέσεις 2 


γ) Κατηγορίας Δ.Ε. 

1. Κλάδος Διοικητικός - Λογιστικός 

2. Κλάδος Δακτυλογράφων - Στενογράφων 

3. Κλάδος Τηλεφωνητών 

4. Κλάδος Τεχνικός 

5. Κλάδος Ανθοκομίας - Κηπουρικής 


θέσεις 3 
θέσεις 2 
θέσεις 2 
θέσεις 3 
θέσεις 1 


γ) Κατηγορίας Υ.Ε. 

1. Κλάδος Βοηθητικού Προσωπικού θέσεις 3 

2. Κλάδος Προσωπικού Καθαριότητας θέσεις 4 

3. Κλάδος Νυκτοφυλάκων Θέσεις3 


Ειδικό Τεχνικό Προσωπικό 


θέσεις 5 


Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 20 Οκτωβρίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΩΝ 

ΑΝΑΣΤΑΣΙΟΣ ΠΕΠΟΝΗΣ ΑΛΕΞ. ΠΑΠΑΔΟΠΟΥΛΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ Α. ΠΑΠΑΝΔΡΕΟΥ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 344 (5) 

Ελάχιστη υποχρεωτική φοίτηση για τη λήψη του πτυχίου 
του Τμήματος θεατρικών Σπουδών του Πανεπιστημίου 
Πατρών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) των άρθρων 24 παρ. 2 και 50 παρ. 1 του Ν. 1268/82 
«Για τη δομή και λειτουργία των Ανωτάτων Εκπαιδευτικών 
Ιδρυμάτων» (Α 87), 

β) του άρθρου 70 παρ. 12 του Ν. 1566/1985 «Δομή και 
λειτουργία της πρωτοβάθμιας και δευτεροβάθμιας εκπαί¬ 
δευσης και άλλες διατάξεις» (Α 167) και 

γ) του άρθρου 29Α του Ν. 1558/1985 όπως αυτό προ¬ 
στέθηκε με το άρθρο 27 του Ν. 2081/1992 (Α 154). 

2. Τη γνώμη του Συμβουλίου Ανωτάτης Παιδείας (συνε¬ 
δρίαση 19/11.2.1994). 

3. Τη γνώμη της Γενικής Συνέλευσης της Σχολής Αν¬ 
θρωπιστικών και Κοινωνικών Επιστημών του πανεπιστη¬ 
μίου Πατρών. (συνεδρίαση 1/18.5.1994). 

4. Το γεγονός ότι από τις διατάξεις του διατάγματος αυ¬ 
τού δεν προκαλείται δαπάνη σε βάρος του κρατικού προϋ¬ 
πολογισμού. 

5. Την αρίθμ. 502/1994 γνωμοδότηση του Συμβουλίου 
της Επικράτειας, με πρόταση του Υπουργού Εθνικής Παι¬ 
δείας και θρησκευμάτων, αποφασίζουμε: 

Αρθρο μόνον 

Από την έναρξη του ακαδημαϊκού έτους 1994-95 ο ελά¬ 
χιστος αριθμός εξαμήνων φοίτησης στο Τμήμα θεατρικών 
Σπουδών του Πανεπιστημίου Πατρών ορίζεται σε οκτώ (8). 

Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 11 Οκτωβρίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ Α. ΠΑΠΑΝΔΡΕΟΥ 

ΕΘΝΙΚΟ Τ ΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΙΜΗΣΕΩΣ από το 1833 


Διεύθυνση 

Καποδιστρίου 34 


Ταχ. Κώδικας : 

104 32 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

ΤΕΙ.ΕΧ : 

ΡΑΧ : 

22.3211 ΥΡΕΤ ΟΠ 
5234312 

λειτουργούν καθημερινά από 8.00' έως 13.00” 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό Σολωμοϋ 51 τηλ.: 52 48 141 

•Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 52 49 547 

* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Γιο πληροφορίες: τηλ.: 52.48.320 

Τιμές κα τά τεύχος τ η ς ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κωδικός αριθ. κατάθεσης στο Δημόσιο Ταμείο 3512 


Η ετήσια συνδρομή είναι: 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) 1 

Για 

το Τεύχος Α' 

Δρχ. 

15.000 

Δρχ. 

750 

β) 

» 

» 

» 

Β 


» 

30.000 

» 

1.500 

Υ) 

» 

» 

» 

Γ' 


» 

10.000 

» 

500 

δ) 

» 

» 

» 

Δ' 


» 

30.000 

» 

1.500 

ε) 

» 

» 

» 

Αναπτυξιακών Πράξεων 

» 

20.000 

» 

1.000 

στ) 

» 

» 

» 

Ν.Π 

.Δ.Δ. 

» 

10.000 

» 

500 

ζ) 

» 

» 

» 

ΠΑΡΑΡΤΗΜΑ 

)) 

5.000 

» 

250 

π) 

» 

» 

» 

Δελτ. Εμπ.& Βιομ. Ιδ. 

» 

10.000 

» 

500 

θ) 

» 

» 

» 

Αν. 

Ειδικού Δικαστηρίου 

» 

3.000 

» 

150 

ι) 

» 

» 

» 

Α.Ε 

. & Ε.Π.Ε. 

» 

200.000 

» 

10.000 

ια) 1 

"ια 

όλα 

τα Τεύχη εκτός ΤΑΕ-ΕΠΕ 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 







